《寄题钱申仲漆堂隐居四首 其三 遂初亭》
宋代·孙觌

行有叱驭难，坐有垂堂畏。莫驱九折险，轻用千金贵。

为贫聊尔尔，兴尽我辄逝。平生慕朱游，肯污薛宣吏。

清晓拄笏坐，西山有佳气。一笑食蛤蜊，宁复知许事。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。